Maradt a kényszermegoldás.

Épp négy éve járta be az internetet az a fotó, ami azt örökítette meg, hogy fém bevásárlókocsiban tologatják a babákat a szegedi klinikán. A helyzet azóta sem változott, az Alfahír közölt fotót (a linkre kattintva látható) arról, hogy a Szent-Györgyi Albert Klinikai Központ Szemészeti Klinikáján továbbra is bevásárlókocsiban szállítják a csecsemőket.

Az intézmény 2015-ben elismerte, hogy kényszermegoldásként találták ki a bevásárlókocsit, a gyerekek kézben hordása helyett. Most a portál egyik olvasója számolt be arról, hogy azóta sem született jobb megoldás, saját gyermekét tolták vissza bevásárlókocsiban a kórteremben. Hozzátette: a kórház dolgozóinak hálás, tudja, hogy nem ők tehetnek a kiságyak hiányáról.

Az Alfahír megkereste az Emmit és a szegedi Szent-Györgyi Albert Klinikai Központ elnöki hivatalát is, hogy mit tesznek a helyzet rendezéséért, de választ egyelőre nem kaptak.